**ประกาศองค์การบริหารส่วนตำบลสระตะเคียน**

**เรื่อง ประกาศใช้แผนการดำเนินงาน ประจำปีงบประมาณ พ.ศ. ๒๕๖2**

**องค์การบริหารส่วนตำบลสระตะเคียน**

ตามที่ คณะกรรมการสนับสนุนการจัดทำแผนพัฒนาองค์การบริหารส่วนตำบลสระตะเคียน ได้ประชุมจัดทำร่างแผนการดำเนินงาน ประจำปีงบประมาณ พ.ศ. 2562 องค์การบริหารส่วนตำบล สระตะเคียน เมื่อวันพุธที่ 3 เดือนตุลาคม พ.ศ. 2561 และเสนอต่อคณะกรรมการพัฒนาองค์การบริหาร ส่วนตำบลสระตะเคียน เพื่อพิจารณาให้ความเห็นชอบแล้ว นั้น

บัดนี้ คณะกรรมการพัฒนาองค์การบริหารส่วนตำบลสระตะเคียน ได้มีมติพิจารณาให้ความเห็นชอบร่างแผนการดำเนินงาน ประจำปีงบประมาณ พ.ศ. 2562 องค์การบริหารส่วนตำบลสระตะเคียน เมื่อวันพุธที่ 10 เดือนตุลาคม พ.ศ. 2561 เรียบร้อยแล้ว

อ้างถึง ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครอง

ส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 3) พ.ศ. 2561 ข้อ ๒๖ (๑) , (๒) และข้อ ๑๒ ให้ยกเลิกความในข้อ ๒๗ ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และใช้ข้อความต่อไปนี้แทน “ข้อ ๒๗ แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น” จึงประกาศเป็นแผนการดำเนินงาน ประจำปีงบประมาณ พ.ศ. ๒๕๖๑ องค์การบริหารส่วนตำบลสระตะเคียน สำหรับรายละเอียดของแผนการดำเนินงานฯ สามารถขอรายละเอียดได้ที่สำนักงานปลัดองค์การบริหารส่วนตำบลสระตะเคียนในวันและเวลาราชการศูนย์ข้อมูลข่าวสาร และทางเว็ปไซต์ [www.sratakien.go.th](http://www.sratakien.go.th) ตั้งแต่บัดนี้เป็นต้นไป

จึงประกาศให้ทราบโดยทั่วกัน

ประกาศ ณ วันที่ 10 เดือนตุลาคม พ.ศ. 2561

 (นายชนดิลก นินทราช)

 นายกองค์การบริหารส่วนตำบลสระตะเคียน